作者:蘇頲
標題:蜀城哭台州樂安少府
內容:遠遊躋劍閣，長想屬天臺。萬裡隔三載，此邦餘重來。音容曠不睹，夢寐殊悠哉。邊郡饒藉藉，晚庭正回回。喜傳上都封，因促傍吏開。向悟海鹽客，已而梁木摧。變衣寢門外，揮涕少城隈。卻記分明得，猶持委曲猜。師儒昔訓獎，仲季時童孩。服義題書篋，邀歡泛酒杯。暫令風雨散，仍迫歲時回。其道惟正直，其人信美偲。白頭還作尉，黃綬固非才。可歎懸蛇疾，先貽問鵩災。故鄉閉窮壤，宿草生寒荄。零落九原去，蹉跎四序催。曩期冬贈橘，今哭夏成梅。執禮誰為賵，居常不徇財。北登嵔gF阪，東望姑蘇臺。天路本懸絕，江波複溯洄。念孤心易斷，追往恨艱裁。不遂卿將伯，孰雲陳與雷。吾衰亦如此，夫子複何哀。